# hec'h-unan
## Brezhoneg
### Etimologiezh

    Diwar ar ger-perc'hennañ he (hec'h dirak ur vogalenn) hag unan.

### Adverb

hec'h-unan /ehˈỹːnãn/
* Hi hepken.
** Aet er-maez anezhi hec'h-unan, ha hi kregiñ ennañ gant he dent ha troc'hañ anezhañ 'n un taol. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 23.)
** « N'eus nemet gortoz, » a lavaras outi hec'h-unan. — (Vefa de Bellaing, Ar peskig ruz, Al Liamm niv. 178, Gwengolo-Here 1976, p. 313.)
** Honnezh a zo hec'h-unanig eno evel ur c'hi. — (Jules Gros, Le trésor du breton parlé Première Partie, 1966, p. 32.)
** - Va Doue benniget ! eme ar vamm outi hec'h-unan, hemañ ne deo ket yac'h e spered. ... — (Abeozen, Pirc'hirin Kala-Goañv, Al Liamm, eil emb. 1986, p. 12.)
** Marteze, e don he spered, daoust na felle ket dezhi e anzav outi hec'h-unan, hi an hini eo he doa aon. — (Roparz Hemon, Ho kervel a rin en noz ha marvailhoù all, Al Liamm, 1970, p. 19.)
** – ...e-keit ma oa o klask el levr en ur dreiñ ar pajennoù hag en ur gomz outi hec'h-unan. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 227.)
** « Setu an ti-kêr, » eme Lizig outi hec'h-unan, hag hi o tostaat. — (Youenn Kervalan, Dremmoù Arrasate, Embannadurioù Al Lanv, 2009, p. 108.)
** « Marteze, emezi outi hec'h-unan, en ur grenañ hag en ur ruziañ tro-ha-tro gant atiz ha mezh ar pec'hed, emañ ar wirionez gant ar vaouez-se. » — (Langleiz, Romant ar Roue Arzhur/levrenn I : Marzhin, Al Liamm, 1975, p. 18.)
** Klevet em beus ar pez a lavaran ama, pa 'z edoun el lez kristal e goueled ar mor gant Morgan hec'h-unan. — (G. MILIN, Gwechall-goz e oa..., Kemper, 1924, p. 36.)
** Intañvez e oa hag e kave enoeüs bevañ hec'h-unan evel-se. — (Fañch Peru, Kañfarded Milin ar Wern, Skol Vreizh, 2008, p. 11.)
** Den ne gave re hir oferenn bred ar gouelioù-berzh pa veze « Ann-Mari » o kanañ, hec'h-unan evel un aelig Doue e-tal an armolut. — (Jarl Priel, Va Zammig Buhez, Al Liamm, 1954, p. 15.)
** Bemdez avat, e selle outañ, pe gwelloc'h, e selle outi, rak e gwirionez e oa Levenez hec'h-unan adsavet d'ar vuhez. — (Jakez Riou, Geotenn ar Werc'hez ha danevelloù all, Al Liamm, 1957, p. 71.)
* ...evel ...
** Hag e oa heh-unan 'vel eur penn-maout er gambr vraz-se ... — (Jules Gros, Le trésor du breton parlé Première Partie, 1966, p. 35.)

#### Deveradoù

* hec'h-unanig
* hec'h-unan-penn

#### Troidigezhioù

* galleg : (elle) en personne , elle-même , (elle) seule
Gwelout ivez :
* ma-unan, da-unan, e-unan, hon-unan, hoc'h-unan, o-unan, an-unan